Príloha č.2 – Podmienky účasti

1.	Podmienky účasti sú nasledovné: 
1.1	Uchádzač musí byť oprávnený dodávať požadovaný tovar. 
1.2	Uchádzač musí preukázať, že v priebehu uplynulých troch rokov dodával klimatizačné jednotky v minimálnej výške 4 200 € bez DPH.

2.	Na preukázanie splnenia podmienok účasti je potrebné predložiť tieto doklady: 
2.1	Oskenované oprávnenie na dodávanie tovaru (výpis z obchodného registra, resp. živnostenského registra alebo potvrdenie o zápise do zoznamu podnikateľov).
2.2	Zoznam referencií v oblasti predmetu zákazky – zoznam obsahuje zákazky v celkovom min. objeme 4 200 € bez DPH za roky 2010-2012 (pri každej zákazke uvedie hodnotu zákazky, príslušný kontakt na objednávateľa – názov zariadenia, poštová adresa, meno a priezvisko kontaktnej osoby, telefónne čísla alebo e-mailovú adresu za účelom preverenia uvedených údajov).

3.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie ponúk.

4.	Doklady preukazujúce splnenie podmienok účasti uchádzač zašle výlučne na e-mailovú adresu: 2013.16252A@kosice.sk

5.	Termín na predloženie: 21.6.2013 do 10.00 hod.

6.	Doklady zaslané po termíne alebo na inú e-mailovú adresu, alebo ak nebudú predložené podľa tohto postupu, nebudú brané do úvahy a nebudú posudzované.

7.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti, bude oznámený termín na predloženie ponuky a e-mailová adresa, na ktorú budú ponuky zasielať.